laion/Wikipedia-Exotic huggingface dataset:
ফিলিপ হাচিনসন

ফিলিপ হাচিনসন (ইংরেজি: Philip Hutchinson; জন্ম: ২৫ জানুয়ারি, ১৮৬২ - মৃত্যু: ৩০ সেপ্টেম্বর, ১৯২৫) পশ্চিম সাসেক্সের পশ্চিম ডিন এলাকায় জন্মগ্রহণকারী ইংরেজ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। অক্সফোর্ডের সেন্ট এডওয়ার্ড স্কুলে পড়াশুনো করেন। ১৮৮৮-৮৯ মৌসুমে প্রথম-শ্রেণীর খেলোয়াড়ী জীবন চলমান ছিল ফিলিপ হাচিনসনের। ১৮৮০-এর দশকে নাটালে প্রদেশের অন্যতম সেরা ব্যাটসম্যান হিসেবে আবির্ভূত হয়েছিলেন। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ফিলিপ হাচিনসন। ১২ মার্চ, ১৮৮৯ তারিখে পোর্ট এলিজাবেথে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২৫ মার্চ, ১৮৮৯ তারিখে কেপটাউনে একই দলের বিপক্ষে সর্বশেষ টেস্টে অংশ নেন তিনি। এ দুটো খেলাই তার একমাত্র প্রথম-শ্রেণীর ক্রিকেট খেলা ছিল। দুই টেস্টে অংশ নিলেও কোনটিতেই আশানুরূপ ভূমিকা রাখতে পারেননি। দক্ষিণ আফ্রিকার ইতিহাসের প্রথম টেস্টে তার দল ৮ উইকেটে ও দ্বিতীয়টিতে ২০২ রানে পরাভূত হয়। এরপর আর তাকে টেস্টে আঙ্গিনায় খেলতে দেখা যায়নি। ব্যাট হাতে নিয়ে মাঠে নামার পর প্রত্যকটিতেই বোল্ড হয়েছিলেন। তবে, তিনটি ক্যাচ তালুবন্দী করেন। তন্মধ্যে দুইটি ছিল ডব্লিউ এইচ অ্যাশলে ও একটি আলবার্ট রোজ-ইন্সের বোলিংয়ে। ৩০ সেপ্টেম্বর, ১৯২৫ তারিখে ৬৩ বছর বয়সে কোয়াজুলু-নাটাল প্রদেশের ডারবান এলাকায় ফিলিপ হাচিনসনের দেহাবসান ঘটে। Thorn, P. R. (১৯৯৭)। "Public school cricketers: St Edward's School, Oxford"। The Cricket Statistician (97): 34। ১৪ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৭।  চার্লি ফিনলাসন আর্নেস্ট হলিওয়েল বোল্যান্ড ক্রিকেট দল দক্ষিণ আফ্রিকান টেস্ট ক্রিকেটারদের তালিকা ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর ইএসপিএনক্রিকইনফোতে ফিলিপ হাচিনসন (ইংরেজি) ক্রিকেটআর্কাইভে ফিলিপ হাচিনসন (সদস্যতা প্রয়োজনীয়) (ইংরেজি)
চন্দ্রশেখর গদকড়ি

লেফটেন্যান্ট কর্নেল চন্দ্রশেখর বমন গদকড়ি (উচ্চারণ; তামিল: சந்திரசேகர் காட்கரி; জন্ম: ৩ ফেব্রুয়ারি, ১৯২৮ - মৃত্যু: ১১ জানুয়ারি, ১৯৯৮) তৎকালীন ব্রিটিশ ভারতের পুনে এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৩ থেকে ১৯৫৫ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে মহারাষ্ট্র ও সার্ভিসেস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিংয়ে দক্ষ ছিলেন চন্দ্রশেখর গদকড়ি। ১৯৪৭-৪৮ মৌসুম থেকে ১৯৬৪-৬৫ মৌসুম পর্যন্ত চন্দ্রশেখর গদকড়ি’র প্রথম-শ্রেণীর খেলোয়াড়ী জীবন চলমান ছিল। আক্রমণধর্মী ডানহাতি ব্যাটসম্যান ও চমৎকার ফিল্ডার হিসেবে চন্দ্রশেখর গদকড়ি ভারতীয় ক্রিকেট দলে খেলাকালীন সেনা কর্মকর্তার দায়িত্ব পালন করায় অনেকাংশে সীমিত হয়ে আসে। টেস্টের তুলনায় রঞ্জী ট্রফিতে বেশ ভালো করেছিলেন। চল্লিশের দশকের শেষদিক থেকে ষাটের দশকের মাঝামাঝি সময় পর্যন্ত প্রথম-শ্রেণীর ক্রিকেট খেলায় অংশ নিয়েছিলেন। সাত সেঞ্চুরি সহযোগে ৪০.৩২ গড়ে ৩,০২৪ রান তুলেছেন। তন্মধ্যে, রঞ্জী ট্রফিতেই এ গড় প্রায় ৫০ ছুঁইছুঁই করছিল। গদকড়ি আক্রমণধর্মী ব্যাটসম্যান হিসেবে সুপরিচিত ছিলেন। ব্যাটিংয়ের পাশাপাশি মিডিয়াম পেস বোলার হিসেবে যথেষ্ট সুনাম ছিল তার ও চমৎকার ফিল্ডার ছিলেন। সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন চন্দ্রশেখর গদকড়ি। ২১ জানুয়ারি, ১৯৫৩ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৩ ফেব্রুয়ারি, ১৯৫৫ তারিখে পেশাওয়ারে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি। ১৯৫৩ সালে ওয়েস্ট ইন্ডিজ ও ১৯৫৫ সালে পাকিস্তান গমন করেছিলেন। উভয় সফরেই মাঝারিমানের সফলতা পেয়েছিলেন। ১৯৫২-৫৩ মৌসুমে ভারত দলের অন্যতম সদস্যরূপে ওয়েস্ট ইন্ডিজ গমন করেন। এ সফরে ভারত দল তাদের সুন্দর ফিল্ডিংয়ের কারণে দর্শকদের উচ্ছসিত প্রশংসা কুড়ায়। তিনিও ফিল্ডিং করে সকলের মনোযোগের কেন্দ্রবিন্দুতে উপনীত হয়েছিলেন। জর্জটাউনের বোর্দা টেস্টে অপরাজিত ৫০ রান সংগ্রহ করেন। পরবর্তীতে এটিই তার সর্বোচ্চ ব্যক্তিগত ইনিংস হিসেবে পরিগণিত হয়েছিল। দলের সংগ্রহ এক পর্যায়ে ৬৪/৫ ছিল ও পরবর্তীতে ২৬২ রানে গুটিয়ে যায়। তবে, পরের টেস্টেই জোড়া শূন্য রানের সন্ধান পান। এছাড়াও, ১৯৫৩-৫৪ মৌসুমে এসজেওসি দলের বিপক্ষে অনানুষ্ঠানিক দুই টেস্টে অংশ নেন। ১৯৫৪-৫৫ মৌসুমে পাকিস্তান গমন করেন। এ সফরেই ৬টি টেস্টে অংশ নিয়ে শফিক আহমেদের সাথে জয় কিংবা পরাজয়বরণ না করার রেকর্ডের সাথে নিজেকে যুক্ত করেন। ১৯৪৯ সালে সেনাবাহিনীতে কমিশন্ডপ্রাপ্ত হন ও পরবর্তীতে লেফটেন্যান্ট কর্নেল পদবী ধারণ করেন। এরপর থেকে সার্ভিসেস দলের পক্ষে রঞ্জী ট্রফিতে খেলতে থাকেন। কিন্তু সেনাবাহিনীতে খেলায় অংশগ্রহণে বিধিনিষেধ থাকায় প্রথম-শ্রেণীর ক্রিকেটে অংশগ্রহণ সীমিত হয়ে পড়ে তার। ১১ জানুয়ারি, ১৯৯৮ তারিখে ৬৯ বছর বয়সে পুনে এলাকায় চন্দ্রশেখর গদকড়ি’র দেহাবসান ঘটে। Walmsley, Keith (২০০৩)। Mosts Without in Test Cricket। Reading, England: Keith Walmsley Publishing Pty Ltd। পৃষ্ঠা 457। আইএসবিএন 0947540067। . দীপক শোধন কোটা রামস্বামী ভারতীয় টেস্ট ক্রিকেটারদের তালিকা টেস্ট ও প্রথম-শ্রেণীর ক্রিকেটে জোড়া শূন্য রান ইএসপিএনক্রিকইনফোতে চন্দ্রশেখর গদকড়ি (ইংরেজি) ক্রিকেটআর্কাইভে চন্দ্রশেখর গদকড়ি (সদস্যতা প্রয়োজনীয়) (ইংরেজি) Christopher Martin-Jenkins, The Complete Who's Who of Test Cricketers
বারইয়ারহাট

বারইয়ারহাট বা বারৈয়ারহাট বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। বিভাগীয় শহর বন্দর নগরী চট্টগ্রাম থেকে মাত্র ৯০ কি.মি. দূরত্বে বারইয়ারহাট শহর অবস্থিত । শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহ আমানত আন্তর্জাতিক বিমানবন্দর। শহরটি চট্টগ্রাম জেলার একাদশ বৃহত্তম ও মিরসরাই উপজেলার দ্বিতীয় বৃহত্তম শহরাঞ্চল। মূলত শহরটির মধ্য দিয়ে ঢাকা-চট্টগ্রাম মহাসড়ক গিয়েছে যার কারণে এলাকাটি খুব দ্রুত একটি শহুরে অঞ্চল এবং ব্যবসাকেন্দ্রে পরিণত হয়েছে। বারইয়ারহাট শহরের মোট জনসংখ্যা ১১,৬০২ জন যার মধ্যে ৫,৯৮৩ জন পুরুষ এবং ৫,৬১৯ জন নারী। এ শহরের পুরুষ এবং নারী অনুপাত ১০৬। শহরে মোট খানা সংখ্যা বা পরিবার রয়েছে ২৩৯৯ টি। শহরটির অবস্থানের অক্ষাংশ ও দ্রাঘিমাংশ হল ২২°৫৩′৪৪″ উত্তর ৯১°৩১′৫৯″ পূর্ব﻿ / ﻿২২.৮৯৫৫৫° উত্তর ৯১.৫৩২৯৬৮° পূর্ব﻿ / 22.89555; 91.532968। সমুদ্র সমতল থেকে শহরটির গড় উচ্চতা ১২ মিটার। ২০০০ সালে বারইয়ারহাট শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বারইয়ারহাট পৌরসভা নামক একটি স্থানীয় সরকার সংস্থা (পৌরসভা) গঠিত হয় যা ৯টি ওয়ার্ড এবং ১৪টি মহল্লায় বিভক্ত । ২.১২ বর্গ কি.মি. আয়তনের বারইয়ারহাট শহর এলাকাটি বারইয়ারহাট পৌরসভা দ্বারা পরিচালিত হয়। বারইয়ারহাট শহরের সাক্ষরতার হার হলো শতকরা ৫৪.৮ ভাগ। "Distance from Baraiyarhat to Chittagong"। distancesto.com। সংগ্রহের তারিখ ২০১৯-০১-১৭।  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮৩। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০১-০৭।  "latitude, longitude and elevation of Baraiyarhat, Bangladesh"। distancesto.com। সংগ্রহের তারিখ ২০১৯-০১-১৭।  "এক নজরে বারইয়ারহাট পৌরসভার সাধারণ তথ্যাদি"। ১০ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
সাইদি শরিফ

সাইদি শরিফ (আনু. ১৯৪১ – ১৪ জানুয়ারি ২০২০) একজন সিঙ্গাপুরীয় রাজনীতিবিদ ছিলেন। তিনি সিঙ্গাপুরীয় আইনসভার একজন সদস্য ছিলেন। সাইদি শরিফ ইয়ায়াসান মেন্দাকি নামের এক স্বনির্ভর গোষ্ঠীর একজন সদস্য ছিলেন। ষাটের দশকে তিনি ন্যাশনাল কমিউনিটি লিডারশিপ ট্রেনিং ইন্সটিটিউটে কাজ করেছেন। ১৯৮০ সালে তিনি কাকি বুকিত আসন থেকে সিঙ্গাপুরীয় আইনসভার সদস্য হিসেবে নির্বাচিত হন। সংসদীয় জীবন শেষে সাইদি শরিফ যুবনেতাদের ক্লাস নেওয়া শুরু করেন। এরপর, ৫৬ বছর বয়সে তিনি হাল বিশ্ববিদ্যালয় থেকে স্নাতকোত্তর ডিগ্রি লাভ করেন। ২০০২ সালে তিনি ইয়ায়াসান মেন্দাকির সহকারী পরিচালকের পদ থেকে অবসরগ্রহণ করেন। সাইদি শরিফ ২০২০ সালের ১৪ জানুয়ারি ৭৯ বছর বয়সে মৃত্যুবরণ করেন। "Former Kaki Bukit MP Saidi Shariff dies, aged 79"। The Straits Times। ১৪ জানুয়ারি ২০২০। সংগ্রহের তারিখ ১৬ জানুয়ারি ২০২০।  "5th Parliament"। Parliament of Singapore। ১৪ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২০।  "Mantan AP Kaki Bukit Saidi Shariff meninggal dunia"। Berita Harian (মালয় ভাষায়)। ১৪ জানুয়ারি ২০২০। সংগ্রহের তারিখ ১৬ জানুয়ারি ২০২০।  "Bekas ahli Parlimen Singapura, Saidi Shariff meninggal dunia"। Sinar Harian (মালয় ভাষায়)। ১৫ জানুয়ারি ২০২০। সংগ্রহের তারিখ ১৬ জানুয়ারি ২০২০।
হাসিন বানু শিরিন

হাসিনা বানু শিরিন (২৭ নভেম্বর ১৯৫৯ – ২৪ মে ২০১৩) জাতীয় পার্টির একজন রাজনীতিবিদ এবং খুলনা-৩ আসনের সাবেক সাংসদ। তিনি ১৯৮৬ সালে তৃতীয় জাতীয় সংসদের নির্বাচিত সংসদ সদস্য ও জাতীয় সংসদের হুইপ হিসেবে দায়িত্ব পালন করেছিলেন। হাসিনা বানু শিরিন ২৭ নভেম্বর ১৯৫৯ খুলনা জেলার খালিশপুরের রায়েরমহলে জন্মগ্রহণ করেন। তার পিতা মো: আব্দুল খালেক। জাতীয় পার্টির একজন রাজনীতিবিদ অধ্যাপিকা হাসিনা বানু শিরিন ১৯৮৬ সালে তৃতীয় জাতীয় সংসদের নির্বাচিত সংসদ সদস্য ও জাতীয় সংসদের হুইপ হিসেবে দায়িত্ব পালন করেছিলেন। হাসিনা বানু শিরিন ২৪ মে ২০১৩ সালে মৃত্যু বরণ করেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "এক যুগ পরে খুলনায় হুইপ পঞ্চানন বিশ্বাস"। ব্রেকিংনিউজ.কম.বিডি। ২০২০-০৬-১২ তারিখে মূল থেকে আর্কাইভ করা। সংগ্রহের তারিখ ২০২০-০১-১৬।  BanglaNews24.com। "খুলনা-৩ আসনে লড়াই হবে নবীন-প্রবীণে"। banglanews24.com (ইংরেজি ভাষায়)। সংগ্রহের তারিখ ২০২০-০১-১৬।  "Squabbles in Khulna JP"। The Daily Star (ইংরেজি ভাষায়)। ২০০৮-১০-২৭। সংগ্রহের তারিখ ২০২০-০১-১৬।
বাঁশখালী

বাঁশখালী বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। বিভাগীয় শহর বন্দর নগরী চট্টগ্রাম থেকে মাত্র ৪২ কি.মি. দূরত্বে বাঁশখালী শহর অবস্থিত । শহরটির সবচেয়ে নিকটবর্তী বিমানবন্দর শাহ আমানত আন্তর্জাতিক বিমানবন্দর। শহরটি চট্টগ্রাম জেলার একাদশ বৃহত্তম ও বাঁশখালী উপজেলার বৃহত্তম শহরাঞ্চল বাংলাদেশ আদমশুমারী ২০১১ অনুযায়ী বাঁশখালী শহরের মোট জনসংখ্যা ৩৬,৯১০ জন যার মধ্যে ১৮,০৪৯ জন পুরুষ এবং ১৮,৮৬১ জন নারী। এ শহরের পুরুষ এবং নারী অনুপাত ৯৬। শহরে মোট খানা সংখ্যা বা পরিবার রয়েছে ৭৩৭৮ টি। শহরটির অবস্থানের অক্ষাংশ ও দ্রাঘিমাংশ হল ২২°৫০′৩৩″ উত্তর ৯১°২৮′৪৭″ পূর্ব﻿ / ﻿২২.৮৪২৪৪২° উত্তর ৯১.৪৭৯৭৩° পূর্ব﻿ / 22.842442; 91.47973। সমুদ্র সমতল থেকে শহরটির গড় উচ্চতা ৫ মিটার। ২০০৩ সালে বাঁশখালী শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বাঁশখালী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৩৭টি মহল্লায় বিভক্ত । ২৮.৪২ বর্গ কি.মি. আয়তনের বাঁশখালী শহর এলাকাটি বাঁশখালী পৌরসভা দ্বারা পরিচালিত হয়। বাঁশখালী শহরের স্বাক্ষরতার হার হলো শতকরা ৪২.৩ ভাগ। "Distance from Banshkhali to Chittagong"। distancesto.com। সংগ্রহের তারিখ ২০১৯-০১-১৭।  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮৩। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০১-০৭।  "latitude, longitude and elevation of Banshkhali, Bangladesh"। distancesto.com। সংগ্রহের তারিখ ২০১৯-০১-১৭।  "এক নজরে বারইয়ারহাট পৌরসভার সাধারণ তথ্যাদি"। ২২ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
মঞ্জুর হোসেন

মঞ্জুর হোসেন (১৯২৮ – ১৯৬৮) একজন বাংলাদেশি ভাষা সৈনিক ও চিকিৎসক ছিলেন। ভাষা আন্দোলনে অবদানের জন্য ২০০২ সালে তাকে মরণোত্তর একুশে পদক প্রদান করা হয়েছিল। মঞ্জুর হোসেন ১৯২৮ সালে নওগাঁয় জন্মগ্রহণ করেন। তিনি ১৯৪৩ সালে নওগাঁ কে.ডি. সরকারি উচ্চ বিদ্যালয় থেকে মাধ্যমিক শিক্ষা সম্পন্ন করেন। ১৯৪৫ সালে তিনি কলকাতা থেকে উচ্চমাধ্যমিক পরীক্ষায় উত্তীর্ণ হন। এরপর, তিনি ঢাকা মেডিকেল কলেজে ভর্তি হন। তিনি সেখান থেকে এমবিবিএস ডিগ্রি লাভ করেন। মঞ্জুর হোসেন ভাষা আন্দোলনে অংশগ্রহণ করেছিলেন। ১৯৫২ সালের ৪ ফেব্রুয়ারি সর্বদলীয় কেন্দ্রীয় রাষ্ট্রভাষা কর্মী পরিষদ আন্দোলনের অংশ হিসেবে ২১ ফেব্রুয়ারি বৃহত্তর ধর্মঘটের ডাক দেয়। পরিস্থিতির মোকাবেলায় ১৯৫২ সালের ফেব্রুয়ারি মাসের ২০ তারিখে ২১ ফেব্রুয়ারি থেকে এক মাসের জন্য ১৪৪ ধারা জারি করা হয়। মঞ্জুর হোসেন ১৪৪ ধারা ভঙ্গ করার পক্ষে ছিলেন। তিনি ১৪৪ ধারা ভাঙার পক্ষে বক্তৃতাও প্রদান করেছিলেন। মঞ্জুর হোসেন ১৯৫২ সালের ২১ ফেব্রুয়ারি বের হওয়া প্রতিবাদ মিছিলগুলোর একজন সংগঠক ছিলেন। এছাড়া, তিনি মিছিলে অংশগ্রহণ করেছিলেন। তিনি এর জন্য গ্রেফতার হয়েছিলেন। তিনি প্রথম শহিদ মিনার প্রতিষ্ঠায়ও অবদান রেখেছেন। এমবিবিএস ডিগ্রি লাভ করার পর মঞ্জুর হোসেন নওগাঁয় ফিরে আসেন ও সেখানে চিকিৎসাসেবা প্রদান করতে শুরু করেন। তিনি গরিবদের বিনামূল্যে চিকিৎসা দিতেন। এছাড়া, তিনি তাদের বিনামূল্যে ওষুধও প্রদান করতেন। তিনি রোগীদের উন্নততর চিকিৎসার জন্য রোগীদের নিজ খরচে ঢাকায় পাঠাতেন। মঞ্জুর হোসেন সাংবাদিকতার সাথেও যুক্ত ছিলেন। তিনি ১৯৬০ সালে সাপ্তাহিক দেশ বাণী র সম্পাদনার দায়িত্ব গ্রহণ করেন। তিনি ছাত্রজীবন থেকে বামপন্থী রাজনীতির সাথে যুক্ত ছিলেন। তিনি ন্যাশনাল আওয়ামী পার্টির রাজশাহী জেলা শাখার সভাপতি ছিলেন। মঞ্জুর হোসেন ১৯৬৮ সালে মৃত্যুবরণ করেন। মৃত্যুর পর ২০০২ সালে তিনি ভাষা আন্দোলনে অবদানের জন্য মরণোত্তর একুশে পদক লাভ করেন। "একুশে পদকপ্রাপ্ত সুধীবৃন্দ" (PDF)। সংস্কৃতি বিষয়ক মন্ত্রণালয়। সংগ্রহের তারিখ ১৬ জানুয়ারি ২০২০।  "শহীদ মিনারের কারিগর নওগাঁর ডা. মঞ্জুর হোসেন"। জাগোনিউজ২৪.কম। ২১ নভেম্বর ২০১৭। সংগ্রহের তারিখ ১৬ জানুয়ারি ২০২০।  "১৪৪ ধারা ভঙ্গ"। প্রথম আলো। ২ ফেব্রুয়ারি ২০১৯। সংগ্রহের তারিখ ১৬ জানুয়ারি ২০২০। [স্থায়ীভাবে অকার্যকর সংযোগ] "ক্ষুব্ধ চেতনায় একুশের স্মৃতি"। কালের কণ্ঠ। ২১ ফেব্রুয়ারি ২০১৫। সংগ্রহের তারিখ ১৬ জানুয়ারি ২০২০।
শামসুল হুদা

শামসুল হুদাঃ বাংলাদেশের একজন ভাষা সৈনিক। ভাষা আন্দোলনে অবদানের জন্য ২০১৪ সালে তাকে একুশে পদক প্রদান করা হয়েছিল। শামসুল হুদা ১৯৩২ সালের ১ ডিসেম্বর ফেনীর সোনাগাজীর চর চান্দিয়া গ্রামে জন্মগ্রহণ করেন। তার বাবার নাম মো. ইদ্রিস মিয়া ও মায়ের নাম রহিমা খাতুন। তিনি নোয়াখালী থেকে মাধ্যমিক পরীক্ষায় উত্তীর্ণ হবাত পর ঢাকা কলেজ থেকে উচ্চ মাধ্যমিক পরীক্ষায় উত্তীর্ণ হন। শামসুল হুদা ঢাকা বিশ্ববিদ্যালয় থেকে স্নাতক ডিগ্রি লাভ করেন। তিনি করাচি বিশ্ববিদ্যালয় থেকে এমএ পাস করেছিলেন। পরবর্তীতে, তিনি অস্ট্রেলিয়ার নিউ সাউথ ওয়েলস বিশ্ববিদ্যালয় থেকে এমএসএস ডিগ্রি লাভ করেন। ব্যক্তিজীবনে তিনি ঐতিহাসিক রাষ্ট্রভাষা আন্দোলনের একজন বীর সেনানী, মুক্তিযুদ্ধের সংগঠক, ছাত্ররাজনীতির একজন খ্যাতিমান নেতা এবং কর্মজীবনের একজন সফল সরকারি কর্মকর্তা। শামসুল হুদা ভাষা আন্দোলনে অংশগ্রহণ করেছিলেন। তিনি মজলুম নেতা মাওলানা আব্দুল হামিদ খান ভাসানীর স্নেহধন্য ছিলেন। ছাত্র রাজনীতি ও ভাষা আদর্শের আন্দোলনে তিনি বঙ্গবন্ধু ও মজলুম নোতার আদর্শের অনুসারী ছিলেন। ১৯৪৮ সাল থেকে শুরু করে ১৯৫২ সালের ফেব্রুয়ারীর চরম মূহুর্ত এবং পরবর্তী পর্যায়ে ১৯৫৬ সালে বাংলা ভাষার স্বীকৃতি ও বিজয় অর্জন পর্যন্ত দীঘ ৯ বছর ভাষা আন্দোলনে সক্রিয়ভাবে অংশগ্রহন করে জেল- জুলুমের শিকার হন। তিনি সে সব ব্যক্তিদের মাঝে ছিলেন যারা ১৯৪৮ সালের ২৪ মার্চ ঢাকা বিশ্ববিদ্যালয়ের সমাবর্তনে মুহাম্মদ আলী জিন্নাহর রাষ্ট্রভাষা সংক্রান্ত বক্তব্যের প্রতিবাদ করেছিলেন। তিনি ১৯৫২ সালের ২১ ফেব্রুয়ারি প্রতিবাদ মিছিলেও অংশগ্রহণ করেছিলেন। আন্দোলনে অংশ নেওয়ার জন্য তাকে গ্রেফতার করা হয়েছিল। ভাষা আন্দোলনের সাথে সংশ্লিষ্টতার জন্য তাকে সেন্ট্রাল সুপিরিয়র সার্ভিসের চাকরি থেকে বঞ্চিত করা হয়েছিল। শামসুল হুদা ১৯৫৭ সালে জনসংযোগ অধিদপ্তরে কর্মজীবন শুরু করেন। ১৯৮৯ সালে চাকরি থেকে অবসরগ্রহণ করেন তিনি। ২০১৫ সালের ৫ সেপ্টেম্বর তার জীবনীর ওপর ভিত্তি করে ভাষাসৈনিক শামসুল হুদা : জীবনের জলছবি শিরোনামের একটি গ্রন্থ প্রকাশ করেছিল ভাষা আন্দোলন গবেষণাকেন্দ্র ও জাদুঘর। শামসুল হুদা ২০১৪ সালে ভাষা আন্দোলনে অবদানের জন্য রাষ্ট্রীয় সম্মাননা একুশে পদক লাভ করেন। এর পূর্বে তিনি ২০১১ সালে আন্তর্জাতিক মাতৃভাষা পদকে ভূষিত হন। "একুশে পদকপ্রাপ্ত সুধীবৃন্দ" (PDF)। সংস্কৃতি বিষয়ক মন্ত্রণালয়। সংগ্রহের তারিখ ১৬ জানুয়ারি ২০২০।  "তৃপ্ত হই এই ভেবে বাংলার কদর হয়েছে সারাবিশ্বে"। বাংলানিউজ২৪.কম। ২২ ফেব্রুয়ারি ২০১৭। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২০।  "বের হওয়ার সঙ্গে সঙ্গেই লাঠিচার্জ, এক স্কুল ছাত্রের মাথার খুলি ফেটে গেল…"। ভোরের কাগজ। ৪ ফেব্রুয়ারি ২০১৫। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২০।  "এবার প্রচারের আলোয় ভাষাসৈনিক শামসুল হুদা"। বাংলানিউজ২৪.কম। ৫ সেপ্টেম্বর ২০১৫। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২০।
নবীনগর (দ্ব্যর্থতা নিরসন)

নবীনগর বাংলাদেশের ব্রাহ্মণবাড়িয়া জেলার একটি শহর। নবীনগর নামটি দ্বারা আরও যা যা বুঝানো যেতে পারে: নবীনগর উপজেলা, ব্রাহ্মণবাড়ীয়া জেলার একটি উপজেলা নবীনগর পৌরসভা, ব্রাহ্মণবাড়ীয়া জেলার অন্তর্গত নবীনগর উপজেলায় অবস্থিত নবীনগর শহরের পরিচালনাকারী স্থানীয় সরকার সংস্থা নবীনগর পশ্চিম ইউনিয়ন, ব্রাহ্মণবাড়ীয়া জেলার নবীনগর উপজেলার একটি ইউনিয়ন নবীনগর পূর্ব ইউনিয়ন, ব্রাহ্মণবাড়ীয়া জেলার নবীনগর উপজেলার একটি ইউনিয়ন নবীনগর থানা, পুলিশি প্রশাসনিক একক নবীনগর (বিহার), ভারতের বিহার রাজ্যের একটি শহর এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
তোফাজ্জল হোসেন

তোফাজ্জল হোসেন (৫ অক্টোবর ১৯৩৫ – ৫ ডিসেম্বর ২০১৫) বাংলাদেশের একজন ভাষা সৈনিক, সরকারি চাকরিজীবী, সাংবাদিক, কবি, গীতিকার ও লেখক ছিলেন। "রক্ত স্মরণে আমরা আজিকে তোমারে স্মরণ করি" এ গানটি তার রচনা। ভাষা আন্দোলনে অবদানের জন্য ২০১৩ সালে তাকে একুশে পদক প্রদান করা হয়। তোফাজ্জল হোসেন ১৯৩৫ সালের ৯ অক্টোবর কুমিল্লার দাউদকান্দির রামেশ্বর গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে স্নাতক ও স্নাতকোত্তর ডিগ্রি লাভ করেছিলেন। তোফাজ্জল হোসেন দৈনিক ইত্তেফাক পত্রিকায় সহকারী সম্পাদক হিসেবে সাংবাদিকতা শুরু করেছিলেন। পরবর্তীতে, ১৯৬৭ সালে তিনি সরকারি চাকরিতে যোগদান করেন। তিনি তথ্য অধিদপ্তরের অতিরিক্ত প্রধান তথ্য কর্মকর্তা ছিলেন। পেশাগত জীবনের বাইরে তিনি লেখালেখির সাথেও যুক্ত ছিলেন। তোফাজ্জল হোসেন একজন কবি ও গীতিকার হিসেবে ভাষা আন্দোলনে অংশগ্রহণ করেছিলেন। তিনি প্রতিবাদ মিছিল, পোস্টার ও দেয়াল লিখনে অংশগ্রহণ করেছিলেন। হাসান হাফিজুর রহমান সম্পাদিত একুশে ফেব্রুয়ারি সংকলনে দুইটি গান অন্তর্ভুক্ত হয়েছিল। তন্মধ্যে একটি গান লিখেছিলেন তোফাজ্জল হোসেন। গানটির শিরোনাম ছিল "রক্ত স্মরণে আমরা আজিকে তোমারে স্মরণ করি"। ভাষা আন্দোলনে অবদানের জন্য ২০১৩ সালে তিনি একুশে পদক লাভ করেন। তিনি বাংলা একাডেমির একজন ফেলো ছিলেন। তোফাজ্জল হোসেন ২০১৫ সালের ৫ ডিসেম্বর ৮০ বছর বয়সে মৃত্যুবরণ করেন। হৃদয় রক্তরাগে একুশ ভুবনময় নতুন যুগের ভোরে কবিতাসমগ্র জনসংখ্যা বিস্ফোরণ ও আগামী পৃথিবী শিশু : বিশ্ব ও বাংলাদেশ প্রেক্ষাপট বিপন্ন পৃথিবী বিপন্ন জনপদ কাশ্মীর : ইতিহাস কথা কয় সাফল্যের সন্ধানে জাতিসংঘ এবং লিন্ডন জনসন "একুশে পদকপ্রাপ্ত সুধীবৃন্দ" (PDF)। সংস্কৃতি বিষয়ক মন্ত্রণালয়। সংগ্রহের তারিখ ১৬ জানুয়ারি ২০২০।  "ভাষাসৈনিক তোফাজ্জল হোসেন আর নেই"। দেশ টিভি। ৫ ডিসেম্বর ২০১৫। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২০।  "তোফাজ্জল হোসেন"। ভোরের কাগজ। ১৭ ফেব্রুয়ারি ২০১৯। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২০।  "ভাষাসংগ্রামী তোফাজ্জল হোসেনের মৃত্যুবার্ষিকী ৫ ডিসেম্বর"। বাংলানিউজ২৪.কম। ৪ ডিসেম্বর ২০১৭। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২০।  "কবি ও ভাষাসৈনিক তোফাজ্জল হোসেনের মৃত্যুবার্ষিকী আজ"। ভোরের কাগজ। ৫ ডিসেম্বর ২০১৭। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২০।  "ফেলোবৃন্দ"। বাংলা একাডেমি। ১০ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০২০।  "ভাষা সৈনিক তোফাজ্জল হোসেনের ইন্তেকাল"। বাংলাদেশ প্রতিদিন। ৬ ডিসেম্বর ২০১৫। সংগ্রহের তারিখ ১৬ জানুয়ারি ২০২০।  "ভাষাসংগ্রামী তোফাজ্জল হোসেনের মৃত্যুবার্ষিকী আজ"। একুশে টেলিভিশন। ৫ ডিসেম্বর ২০১৫। সংগ্রহের তারিখ ১৬ জানুয়ারি ২০২০।
জসীম উদ্দিন আহমেদ

জসীম উদ্দিন আহমেদ (জন্ম ১ জানুয়ারি ১৯৩৩) বাংলাদেশের একজন ভাষা সৈনিক, পরমাণুবিজ্ঞানী ও লেখক। ভাষা আন্দোলনে অবদানের জন্য ২০১৬ সালে তাকে একুশে পদক প্রদান করা হয়েছিল। জসীম উদ্দিন আহমেদ ১৯৩৩ সালের ১ জানুয়ারি কুমিল্লার দাউদকান্দির গালিয়ার চরে জন্মগ্রহণ করেন। ঢাকা বিশ্ববিদ্যালয়ে পড়াকালীন সময়ে তিনি ভাষা আন্দোলনে অংশগ্রহণ করেছিলেন। ১৯৫২ সালের ২১ ফেব্রুয়ারি তিনি প্রতিবাদ মিছিলে অংশগ্রহণ করেছিলেন। তিনি ও আবুল বরকত একই মিছিলে ছিলেন। পরিস্থিতির মোকাবেলা করার জন্য পুলিশ মিছিলে গুলি চালিয়েছিল। তার শরীরের নিকট দিয়ে অনেক গুলি বেরিয়ে গিয়েছিল। তার সামনে গুলিবিদ্ধ হয়েছিলেন আবুল বরকত। জসীম উদ্দিন আহমেদ ১৯৫৬ সালে ঢাকা কলেজে শিক্ষকতা পেশায় যোগদানের মাধ্যমে কর্মজীবন শুরু করেন। এরপর, তিনি উচ্চশিক্ষা অর্জনের জন্য যুক্তরাষ্ট্র গমন করেন। সেখান থেকে ডক্টরেট ডিগ্রি লাভ করার পর তিনি দেশে ফিরে আসেন। তিনি ১৯৬৩ সালে ঢাকার আণবিক শক্তি কেন্দ্রে যোগদান করেন। ১৯৭০ সালে তিনি আন্তর্জাতিক পরমাণু শক্তি সংস্থায় যোগদান করেন পরবর্তীতে, তিনি প্রতিষ্ঠানটির পারমাণবিক বিকিরণ নিরাপত্তা বিভাগের প্রধান হিসেবে নিযুক্ত হন। তিনি ১৯৯৪ সালে ঐ পদ থেকে অবসরগ্রহণ করেন। জসীন উদ্দিন আহমেদ প্রায় ৩৬ টি গ্রন্থ রচনা করেছেন। তিনি ২০১৬ সালের ১৯ ফেব্রুয়ারি এটিএন বাংলায় প্রচারিত নৈশব্দ যোদ্ধা শিরোনামের একটি টিভি নাটকে অভিনয় করেছিলেন। শামসুল হুদা ২০১৬ সালে ভাষা আন্দোলনে অবদানের জন্য একুশে পদক লাভ করেন। "একুশে পদকপ্রাপ্ত সুধীবৃন্দ" (PDF)। সংস্কৃতি বিষয়ক মন্ত্রণালয়। সংগ্রহের তারিখ ১৬ জানুয়ারি ২০২০।  "কানের পাশ দিয়ে বেশ কয়েকটি গুলি ব্যারাকের বারান্দায় বাঁশের চালায় বিঁধে গেল"। ভোরের কাগজ। ৫ ফেব্রুয়ারি ২০১৫। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২০।  "হায়াৎ মামুদ, তোয়াব খান, শাহীন সামাদসহ ১৬ জন পাচ্ছেন একুশে পদক"। বিডিনিউজ২৪.কম। ১০ ফেব্রুয়ারি ২০১৫। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২০।  "নিভৃতচারী ভাষা সৈনিককে নিয়ে নৈশব্দ যোদ্ধা"। জাগোনিউজ২৪.কম। ৯ ফেব্রুয়ারি ২০১৬। সংগ্রহের তারিখ ১৬ জানুয়ারি ২০২০।  "মাতৃভাষা দিবসে অর্ষার 'নৈশব্দ যোদ্ধা'"। ভোরের কাগজ। ১০ ফেব্রুয়ারি ২০১৬। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২০।
বদরুল আলম (ভাষা সৈনিক)

বদরুল আলম (১৯২৯ – ১০ ডিসেম্বর ১৯৮০) বাংলাদেশের একজন ভাষা সৈনিক, চিকিৎসক ও মেডিকেল শিক্ষায়তনিক ব্যক্তি ছিলেন। তিনি প্রথম শহিদ মিনারের নকশা করেছিলেন। ভাষা আন্দোলনে অবদানের জন্য ২০১৪ সালে তাকে মরণোত্তর একুশে পদক প্রদান করা হয়েছিল। বদরুল আলম ১৯২৯ সালে শেরপুরে জন্মগ্রহণ করেন। তার বাবার নাম নাসির উদ্দিন আহমদ ও মায়ের নাম তহুরুন্নেছা। তার পৈতৃক নিবাস নারায়ণগঞ্জের সোনারগাঁওয়ে। তিনি ময়মনসিংহ জিলা স্কুল থেকে মাধ্যমিক পরীক্ষায় উত্তীর্ণ হবার পর মুন্সিগঞ্জের হরগঙ্গা কলেজ থেকে উচ্চ মাধ্যমিক পরীক্ষায় উত্তীর্ণ হন। এরপর, তিনি ঢাকা মেডিকেল কলেজে ভর্তি হন। ১৯৫৬ সালে তিনি সেখান থেকে এমবিবিএস ডিগ্রি লাভ করেন। তিনি ভাষা আন্দোলনে অংশগ্রহণ করেছিলেন। তিনি প্রথম শহিদ মিনারের নকশা করেছিলেন। পড়াশোনা শেষ করার পর বদরুল আলম ঢাকা মেডিকেল কলেজে চাকরির জন্য আবেদন করেন কিন্তু, পদ খালি না থাকায় তিনি চাকরি পান নি। এরপর, তিনি পশ্চিম পাকিস্তান গমন করেন ও সেখানকার আদোয়ালের একটি হাসপাতালে চাকরি করা শুরু করেন। তারপর, ১৯৫৭ সালে তিনি চাকরি ছেড়ে দিয়ে পেশাওয়ারের একটি মেডিকেল কলেজে ১৯৫৭ সালে এনাটমি বিভাগের প্রভাষক পদে যোগদান করেন। ১৯৬১ সালে তিনি উচ্চশিক্ষা অর্জনের জন্য যুক্তরাজ্য গমন করেন। ১৯৬৭ সালে নিজ দেশে ফিরে আসেন তিনি। ১৯৭০ সালে পাকিস্তান সিভিল সার্ভিস পরীক্ষায় উত্তীর্ণ হবার পর বদরুল আলম স্যার সলিমুল্লাহ মেডিকেল কলেজের সহকারী অধ্যাপক হিসেবে নিযুক্ত হন। ১০ বছর সেখানে চাকরি করার পর তাকে ঢাকা মেডিকেল কলেজে বদলি করা হয়। বদরুল আলম ১৯৮০ সালের ১০ ডিসেম্বর মৃত্যুবরণ করেন। মৃত্যুর পর ২০১৪ সালে তিনি ভাষা আন্দোলনে অবদানের জন্য মরণোত্তর একুশে পদক লাভ করেন। "ভাঙাগড়ার শহীদ মিনার"। প্রথম আলো। ২১ ফেব্রুয়ারি ২০১২। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২০।  "নতুন প্রজন্মের অনেকের কাছেই অজানা কেন্দ্রীয় শহীদ মিনারের ইতিহাস"। একুশে টেলিভিশন। ৩ ফেব্রুয়ারি ২০১৭। সংগ্রহের তারিখ ১৬ জানুয়ারি ২০২০।  "ডাকি শহীদ মিনার বলে"। কালের কণ্ঠ। ১৭ জানুয়ারি ২০১৮। সংগ্রহের তারিখ ১৬ জানুয়ারি ২০২০।  "একুশে পদকপ্রাপ্ত সুধীবৃন্দ" (PDF)। সংস্কৃতি বিষয়ক মন্ত্রণালয়। সংগ্রহের তারিখ ১৬ জানুয়ারি ২০২০।  "ডা. বদরুল আলম"। ভোরের কাগজ। ১৪ ফেব্রুয়ারি ২০১৯। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২০।